તમે ગર્લફ્રેન્ડને કોઈ કારણ આપ્યા વિના તેના પ્રેમને ઠુકરાવ્યા કરો છો એને બદલે તમારા મનની વાત તેને કહી દો. જો તે તમને ખરેખર પ્રેમ કરતી હશે તો તેને આ બાબત ક્ષુલ્લક લાગશે ને ધારો કે તેને આ હકીકત નહીં પચે તો પોતાની મેળે જ સંબંધમાં આગળ વધવા રાજી નહીં થાય. જે વ્યક્તિ તમને જેવી છે એવી જ સ્વીકારી શકે એ જ વાત બહુ મોટી નથી? હાથે કરીને દુ:ખ ઊભું કરવાને બદલે જે તકલીફ આવી છે એને સ્વસ્થતાથી સ્વીકારશો તો સૌ સારા વાનાં થશે.